Борис Младенов-Young
Понеже няма хора идентични…

chitanka.info

Понеже няма хора идентични

и всеки по свой собствен път върви,

и нашите любови са различни,

и уникални личните съдби.

И не е нужно да си Казанова,

ни онзи театрален Дон Жуан,

за да намериш конската подкова,

и изживееш истински роман.

Макар че тези връзки са банални

за мнозинството… и за мен поне,

дори когато най са тривиални,

все нещичко безценно крият те.

И точно тази гама многолика

по същност прави любовта велика!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.